**حکومت قوانین بدلوي ترڅو نیوزیلنډ له بهرنۍ لاسوهنې څخه خوندي وساتي**

**تاسو کولی شئ پدې بدلون کې خپل نظر ورکړئ**

لاندې مالومات دا تشریح کوي چې حکومت څه کوي او تاسو څرنګه پکې ښکیل کیدی شئ.

**څه پیښیږي؟**

حکومت جرمي قانون پیاوړی کوي ترڅو له پولیسو او نورو ادارو سره مرسته وکړي چې بهرنۍ لاسوهنې ته ځواب ووایی.

دا بدلونونه **Crimes (Countering Foreign Interference) Amendment Bill (د جرمونو (له بهرنۍ لاسوهنې سره د مبارزي)) تعدیل قانون لخوا رامینځته کیږي**.

دا قانون د پارلمان د عدالت د انتخاب کمیټې لخوا په پام کې نیول شوی. دا کمیټه به دا سپارښتنې وکړي چې څرنګه د قانون تعدیل ښه شي مخکې لدې چې تصویب او قانون شي.

**بهرنۍ لاسوهنه څه ده؟**

بهرنۍ لاسوهنه هغه ده کله چې یو بهرنی حکومت هڅه وکړي د نیوزیلنډ په ټولنه کې په پټه، جبري یا په مغرضانه ټوګه مداخله وکړي. دا فعالیت نیوزیلنډ او زموږ ټولنو ته زیان رسونکی دی.

بهرنۍ لاسوهنه کولی شي په ټول هیواد اغیزه وکړي. د بیلګي په توګه، دا کولی شي په ملي امنیت، اقتصاد، زموږ ټاکنو، یا د حکومت پر پریکړو اغیزه وکړي.

لاسوهنه کولی شي په افرادو او ټولنو هم اغیزه وکړي. دا شان فعالیتونه کولی شي خلکو ته د ناامنۍ احساس وکړي یا د هغه څه کولو یا ویلو څخه ویره ولري چې بهرني حکومت یې کولی شي د دوی یا د دوی د کورنیو سره وکړي. دا سمه نه ده ځکه چې زموږ قوانین خلکو ته حقوق او آزادۍ ورکوي، او بهرني حکومتونه باید هڅه ونه کړي چې دلته د خلکو فعالیتونه کنټرول کړي.

**دا قانون څرنګه بدلیږي؟**

په نیوزیلنډ کي د هر هیواد لخوا بهرنۍ لاسوهنه د منلو وړ نه ده.

نوي جرمونه به بهرنۍ لاسوهنه او نور زیان رسونکي فعالیتونه غیرقانوني کړي. دا به په نیوزیلنډ کې ځینې خورا جدي جرمونه وي. موجوده جرمونه هم د حساسو حکومتي مالوماتو د ښي ساتنې لپاره بدلیږي.

دا بدلونونه به پدې مانا وي چې هغه خلک چې د بهرني حکومت لپاره زیان رسونکي فعالیتونه کوي زموږ د جرمي قانون له مخې به ودرول شي او سزا به ورکړل شي.

**زه څرنګه خپل نظر ورکولي شم؟**

د پارلمان د عدالت انتخابي کمیټه له خلکو څخه غواړي چې د ”وړاندیزونو غوښتنه“ له لارې د قانون تعدیل په اړه خپل نظرونه شریک کړي. دا په ټاکل شویو ورځو کې پیښیږي کله چې کمیټه د قانون په اړه غور کوي.

د قانون د تعدیل او د سپارښتنو د کولو په اړه نور مالومات په آنلاین کي موندل کیدی شي په: <https://bills.parliament.nz/v/6/5c7f002d-e4b4-4573-5563-08dd042d0cd2?Tab=history>

کمیټه معمولا د پارلمان په ویب پاڼه کې خلکو ته د سپارښتنو د شریکول اسنتیاوي چمتو کوي. د سپارښتنې شریکولو دمخه، تاسو کولی شئ له کمیټې څخه وغواړئ چې ستاسو سپارښتنې پټې وساتي که تاسو نه غواړئ چې عام شي. کمیټه به ستاسو د سپارښتنې د لیږلو دمخه باید په دي موافقه وکړي.

د عدلیې وزارت ویب پاڼه د بهرنۍ لاسوهنې، قانون، او دا چي تاسو څرنګه کولی شئ د بهرنۍ لاسوهنې په اړه حکومتي ادارو ته راپور ورکړئ، مالومات لري. دا د وزارت د کلیدي نوښتونو ویب پاڼې “Countering Foreign Interference”  
)له بهرنۍ لاسوهنې سره د مبارزې( پدي برخه کې موندلي شي:  
<https://www.justice.govt.nz/justice-sector-policy/key-initiatives/countering-foreign-interference>